નવી દિલ્હીઃ પંજાબના અમૃતસરમાં જેવી રીતે દશેરાના તહેવાર પર ઘટના બની, તેના પર રાજકારણ પણ ગરમાયું છે. પંજાબ સરકારમાં મંત્રી નવજોત સિંહ સિદ્ધુએ ઘટનાને લઈને રેલવે પર નિશાન સાધ્યું છે. સિદ્ધુએ કહ્યું કે આખરે રેલવેએ એક દિવસમાં જ ડ્રાઈવરને ક્લિનચીટ આપી દીધી, જેણે રાવણ દહન જોઈ રહેલા 60થી વધુ લોકો પર ટ્રેન ચડાવી દીધી હતી. સિદ્ધુનું આ નિવેદન એવા સમયે આવ્યું જ્યારે રેલવે રાજ્યમંત્રી મનોજ સિન્હાએ ઘટના પાછળ રેલવેની કોઈ ભૂલ ન હોવાનું સ્પષ્ટપણે કહી દીધું હતું.